Β΄ Εθνική καλαθοσφαίρισης ανδρών

Η **Β΄ Εθνική Κατηγορία καλαθοσφαίρισης ανδρών** ή **National League 1** είναι η τρίτη τη τάξει εθνική κατηγορία στην πυραμίδα των πρωταθλημάτων καλαθοσφαίρισης στην Ελλάδα. Ξεκίνησε την περίοδο 1973–1974 ως δεύτερη εθνική κατηγορία. Από την περίοδο 1986–1987 αποτελεί την τρίτη εθνική κατηγορία στα πρωταθλήματα καλαθοσφαίρισης. Οι ομάδες προβιβάζονται στην Α2 Εθνική Κατηγορία (Elite League) ενώ αντίστοιχα υποβιβάζονται στην Γ΄ Εθνική Κατηγορία (National League 2). Διεξάγεται υπό την αιγίδα της Ελληνικής Ομοσπονδίας Καλαθοσφαίρισης (ΕΟΚ). Οι ομάδες της Β**΄** Εθνικής Κατηγορίας έχουν δικαίωμα συμμετοχής στη διοργάνωση του Κυπέλλου Ελλάδας ξεκινώντας από τις πρώτες προκριματικές φάσεις της διοργάνωσης.

## Ιστορία
Πριν τη δημιουργία της μόνιμης Β΄ Εθνικής Κατηγορίας διεξαγόταν το Ειδικό Πρωτάθλημα ανόδου, που είχε ως σκοπό να συμπληρώνει τις ομάδες της Α΄ Εθνικής Κατηγορίας μετά από τον υποβιβασμό των αντίστοιχων ομάδων.

Η Β΄ Εθνική Κατηγορία ξεκίνησε ως εθνική κατηγορία την αγωνιστική περίοδο 1973–1974, δέκα χρόνια μετά την ίδρυση της Α΄ Εθνικής Κατηγορίας. Μέχρι την περίοδο 1983–1984 διεξαγόταν σε δύο ομίλους (Νότιο και Βόρειο) και οι πρωταθλήτριες ομάδες των δύο ομίλων εξασφάλιζαν την άνοδό τους στην Α΄ Εθνική Κατηγορία.

Την περίοδο 1984–1985 διεξήχθησαν τέσσερις όμιλοι (δύο στο Νότο και δύο στο Βορρά). Στη συνέχεια οι νικήτριες ομάδες των δύο ομίλων του Νότου έδωσαν αγώνες μπαράζ μεταξύ τους. Αντιστοίχως οι δύο του Βορρά έπαιξαν επίσης μεταξύ τους. Έτσι προέκυψαν οι δύο ομάδες (μία από το νότο και μία από το βορρά) που κέρδισαν την άνοδό τους στην Α΄ Εθνική Κατηγορία.

Την περίοδο 1985–1986 η Β΄ Εθνική διεξήχθη με το ίδιο σύστημα. Όμως, στην Α΄ Εθνική Κατηγορία ανέβηκε μόνο μία ομάδα, η οποία προέκυψε έπειτα από αγώνες μπαράζ, αρχικά μεταξύ των πρωταθλητών των τεσσάρων ομίλων της Β΄ και στη συνέχεια με τις ομάδες που τερμάτισαν σε χαμηλές θέσεις στην Α΄ Εθνική. Παράλληλα έγινε μείωση των ομάδων της Α΄ Εθνικής λόγω της δημιουργίας της Α1 Εθνικής Κατηγορίας.

Από την περίοδο 1986–1987, οπότε έγινε αναδιάρθρωση των κατηγοριών και δημιουργήθηκε η Α2 Εθνική Κατηγορία, η Β΄ Εθνική έγινε η τρίτη σε τάξη κατηγορία του ελληνικού μπάσκετ. Από τότε διεξάγεται σε έναν όμιλο 14 ομάδων, από τον οποίο κερδίζουν την άνοδο στην Α2 οι πρώτες ομάδες της κατάταξης. Αρχικά ανέβαινε μόνο ο πρωταθλητής, στη συνέχεια ανέβαιναν οι δύο πρώτες ομάδες, αργότερα οι τρεις πρώτες και από την περίοδο 1992–1993 καθιερώθηκε να ανέρχονται μόνον οι δύο. Οι τελευταίες ομάδες υποβιβάζονται στη Γ΄ Εθνική. Αρχικά, είχε οριστεί να πέφτουν δύο ομάδες, αλλά στη συνέχεια έγιναν τέσσερις. Τα τελευταία χρόνια, οι ομάδες της κατηγορίας αυξήθηκαν σε 16.

Από την σεζόν 2012–2013 η Β΄ Εθνική πραγματοποιείται ξανά σε 2 ομίλους χωρισμένους με γεωγραφικά κριτήρια. Η σεζόν 2019–2020 διακόπηκε πρόωρα εξαιτίας της πανδημίας του Covid-19 με την ανακήρυξη των πρωταθλητών και των ομάδων που ανέβηκαν. Το καλοκαίρι του 2020 αποφασίστηκε η αναδιάρθρωση των κατηγοριών εξαιτίας αυτού του γεγονότος. Η Β΄ Εθνική της σεζόν 2020–2021 πραγματοποιήθηκε σε 4 ομίλους.

## Πρωταθλητές
### 2 Όμιλοι (1973–1974 έως 1983–1984)

### 4 Όμιλοι (1984–1985 και 1985–1986)

### 1 Όμιλος (1986–1987 έως 2011–2012)

### 2 Όμιλοι (2012–2013 ως 2019–2020)

### 4 Όμιλοι (2020–2021 ως 2022–2023)

### 3 Όμιλοι (2023–2024 ως σήμερα)

## Συμμετοχές ομάδων στην Β΄ Εθνική (1987–2026)
Από την καθιέρωση της Β΄ Εθνικής ως τρίτη κατηγορία την περίοδο 1986–87 ως σήμερα (περίοδος 2025–26), συνολικά 198 ομάδες έχουν μετάσχει, οι εξής:

## Πρώτος σκόρερ

## Παραπομπές


## Πηγές
* Πρωταθλητές Β΄ Εθνικής Κατηγορίας Ανδρών, πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

## Εξωτερικοί σύνδεσμοι
* 



Πρωτάθλημα Β΄ Ανδρών